આ બાળકોનું જીવન જોઈએ તો ખરેખર આપણી આંખમાં આંસુ આવી જાય એમ જણાવતાં નરેશ જૈન કહે છે, ‘જે મળે એ ખાવું પડે અને જ્યાં સૂવા મળે ત્યાં સૂઈ જવું પડે એવી તેમની હાલત હોય છે એટલે અમે સ્કૂલમાં તેમને ખાવાનું પણ આપીએ છીએ. નિવૃત્ત થયેલા એક ટીચર ખાસ તેમને ભણાવવા આવે છે. એ ટીચરે અમને સામેથી આવીને પોતાની ઇચ્છા દર્શાવી હતી. બાળકોમાં ઉત્સાહ આવે અને કંઈક સ્પેશ્યલ ફીલ કરે એટલા માટે અમે તેમને માટે ફૅશન-શોનું આયોજન કર્યું હતું. જોકે ફૅશન-શો એટલે શું એની તેમને ખબર જ નહોતી. અમે મોબાઇલ પર ફોટો લઈ ગયા અને તેમના પેરન્ટ્સને બતાવ્યા હતા. ત્યાર બાદ તેમને તૈયાર કરવાનો ખર્ચ અમે ઉપાડ્યો હતો. જોકે તેમને જે સમજાયું હતું એ જ તેમને બનવા કહ્યું હતું.’